ZAPISNIK 37. SJEDNICE VMO BORONGAJ LUGOVI
održane 22. svibnja 2024., 20:00h, u prostorijama MS Borongaj Lugovi, Vukomerec 41.
 
Prisutni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. [bookmark: _heading=h.gjdgxs]Lidija Klanjec

Predsjednica VMO uvodno konstatira kako su prisutni svi članovi Vijeća, te kako Vijeće može pravovaljano donositi odluke.
Predsjednica stavlja na glasanje zapisnik 36. sjednice VMO Borongaj Lugovi, koji je prihvaćen jednoglasno bez rasprave.
Predsjednica stavlja na glasanje dnevni red 37. sjednice VMO Borongaj Lugovi, koji je prihvaćen jednoglasno bez rasprave.


D N E V N I   R E D

1. Korištenje prostora MS Borongaj Lugovi
2. Aktualna komunalna problematika
3. Izvješća, pitanja i prijedlozi




1. Korištenje prostora MS Borongaj Lugovi


Predsjednica VMO izvještava nazočne članove kako je zaprimljen zahtjev za produžetak redovnog korištenja prostora MS Borongaj Lugovi od strane stranke HDZ. Zahtjev traži korištenje ustaljenih termina, utorkom od 18 do 20 sati od strane HDZ-a, a od 20-22 sata od strane Mladeži HDZ-a. Zaključak je donesen  jednoglasno bez rasprave.







Z a k l j u č a k
o povremenom korištenju prostora MS Borongaj Lugovi

Vijeće Mjesnog odbora Borongaj Lugovi odobrava povremeno korištenje prostora MS Borongaj Lugovi političkoj stranci HDZ u razdoblju od 22. svibnja 2024. do 22. svibnja 2025. u terminima:

	
· HDZ – utorkom od 18 do 20 sati
· HDZ mladež – utorkom od 20 do 22 sata




2. Aktualna komunalna problematika

	Predsjednica VMO predlaže nazočnim članovima da ovo Vijeće zatraži zamjenu rasvjetnih tijela na Čavićevoj ulici. S obzirom da infrastruktura već postoji i postoji problem s visinom trenutnih rasvjetnih tijela koja su zakrivena krošnjama, predsjednica VMO predlaže postavljanje osam nižih rasvjetnih tijela na Čavićevoj ulici. Vijeće će navedeno na idućoj redovnoj sjednici uvrstiti na listu prioriteta za PKA 2025. 
	
	Predsjednica VMO obavještava nazočne članove kako je u lipnju mjesecu predviđen početak redovitih asfalterskih radova, u sklopu kojih je potrebno napraviti popis ulica koje zahtjevaju intervenciju i popravak cestovne površine. Članovi Vijeća se obvezuju obići različite dijelove područja mjesnog odbora kako bi se navedeni popis mogao napraviti u cijelosti.

Predsjednica VMO je bila u kontaktu sa stanarima Kanfanarske ulice oko pitanja ograđene gradske parcele u Kanfanarskoj ulici. S obzirom da je ista pod lokotom, nije uvrštena pod redoviti plan održavanja i košenja gradskih površina, te kao takva predstavlja problem stanarima te ulice. Također, navedena ograda sprječava i parkiranje od strane stanara, koji nemaju drugi parkirni prostor dostupan otkad je u.o. Čingač otkupio bivšu gradsku česticu u Kanfanarskoj ulici. Vijeće podržava zahtjev građana da se sa navedene gradske čestice ukloni lokot i ograda i da se stanovnicima tamošnjih objekata omogući parkiranje na navedenoj čestici o čemu je predsjednica već obavijestila Gradsku četvrt i nadležno komunalno redarstvo te je problematika upućena u daljnju proceduru.

3. Izvješća, pitanja i prijedlozi

	Predsjednica VMO obavještava nazočne članove kako je dječje igralište na južnoj strani ulice Vukomerec obnovljeno u skladu sa zahtjevom koji je podnesen na 36. sjednici VMO Borongaj Lugovi.

	Predsjednica VMO konstatira kako trenutni domar zadužen za održavanje prostora MS Borongaj Lugovi zbog svojih zdravstvenih problema nije u mogućnosti izvršavati svoje dužnosti u potpunosti, stoga nastaje potreba za pronalaženjem novog domara. Predsjednica VMO obavještava nazočne članove kako je gđa Kata Hačko iskazala interes za dužnost domara, te poziva članove da se raspitaju među građanima ukoliko postoji interes za izvršavanje navedene dužnosti.

	S obzirom da se nitko drugi nije javio za riječ, predsjednica VMO konstatira kako je iscrpljen dnevni red, te zaključuje 37. sjednicu VMO Borongaj Lugovi u 20:55 minuta.




ZAPISNIK VODIO:			     
Petar Miočević



KLASA: 024-08/24-003/984 

Zagreb, 22. svibnja 2024.



 Predsjednica Vijeća Mjesnog odbora
Borongaj Lugovi

 Ivana Perković
